Peter Skaarup (DF), 2009-05-26:
Tak til regeringens ministre for besvarelse af forespørgslen.
Det tror vi har en langsigtet og god effekt, og det er en effekt, vi skal holde fast på.
Jeg vil i starten lige komme ind på et af de problemer, som ligger længere ude i fremtiden, men som også gør sig gældende nu, og det er, at hvis vi ikke får gjort noget nu, risikerer man, at lillebrødrene, som integrationsministeren var inde på, kommer ind i de her bander og fortsætter det uvæsen, som vi forsøger på at bekæmpe, og så har vi jo ikke nået ret meget, hvis der bare kommer nye soldater til i den hær af bandemedlemmer, der så hele tiden er og måske kan vokse yderligere.
Det skal vi gøre, hvad vi kan for at forhindre, og noget af det, vi kan gøre, er jo at forebygge kriminalitet, forebygge den skæve livsbane hos unge - børn og unge, kan man næsten sige - som senere hen kan risikere at blive indlemmet i banderne.
Og det, der også er vigtigt, er, at kommunerne benytter sig af den palet af muligheder, de har i dag, af sanktioner, som vi har vedtaget lovgivning om i Folketinget, mod børn og forældre, der nægter at samarbejde om at rette barnet eller den unge op.
Der er det i den sammenhæng jo ikke nogen hemmelighed, at Dansk Folkeparti ønsker den kriminelle lavalder sænket, fordi det vil kunne gøre, at vi kan få brudt fødekæden til banderne 3 år tidligere, end vi kan i dag.
Og det er i den forbindelse langt nemmere at ændre en dårlig kurs i tilværelsen hos en 12-årig end hos en 15-årig, hvorfor det egentlig kun kan gå for langsomt set med vores øjne med at få nedsat den kriminelle lavalder.
Også sagsbehandlerne har i en sådan sammenhæng en rigtig vigtig rolle at spille.
Mange børn, ikke mindst mange med indvandrerbaggrund, er på en meget farlig kurs, når de engagerer sig i voldelige overfald på jævnaldrende, når de engagerer sig i gaderøverier, når de engagerer sig i ildebrande, når de engagerer sig i at chikanere brandvæsenet, der så vil ind og slukke de ildebrande, og fornemmelsen er ofte, at de netop ikke bliver tvangsfjernet i tide, fordi man måske ikke ønsker at se, at de børn er inde på en fejlagtig kurs, måske fordi der er tale om børn af indvandrere og man er lidt politisk korrekt og ikke rigtig tør gøre det, der skal til for at gøre det, der er nødvendigt at gøre i tide.
Eneste tilbagevendende motiv, som man ser, er mere eller mindre tilfældigt
brug af dødelig vold, der som regel inkluderer brug af skydevåben.
Det er det, man går efter, det er det, man vil.
Bandemedlemmerne har faktisk ikke ret mange hæmninger i forhold til at risikere uskyldige menneskers liv, når de udøver deres uhæmmede vold.
Der er simpelt hen ikke nogen vej uden om strafskærpelser, som vi også har gennemført, strafskærpelser, som også kan virke forebyggende, men de kan i den grad også hjælpe de kriminelle til at komme ud fra det forkerte spor, de er kommet ind på.
Vi arbejder derfor målrettet for brug af minimumsstraffe ved personfarlig kriminalitet, herunder 1 års ubetinget fængsel for at være i besiddelse af skydevåben.
Minimumsstraffe er i høj grad vejen frem, men vi er også nødt til at benytte udvisningsdomme som et vigtigt værktøj og et vigtigere værktøj, end det er i dag, fordi mange af dem, der er med i de kriminelle bander, jo ikke er danske statsborgere og kan derfor udvises.
Udenlandske kriminelle, der kommer til Danmark for at ødelægge vores samfund, skal efter vores mening smides ud på stedet, også selv om de ikke har nogen tilknytning til landet.
Så der er altså vigtige initiativer, som skal foretages, og på den baggrund vil jeg med formandens tilladelse på vegne af Venstre, Dansk Folkeparti og De Konservative fremsætte følgende: Forslag til vedtagelse »Folketinget tager ministrenes redegørelse til efterretning.
Folketinget anerkender, at der er iværksat en række tiltag for at bremse bandekonflikten og bekæmpe bande- og rockerkriminaliteten, herunder: - En stærk intensiveret politiindsats med massiv polititilstedeværelse, omfattende visitationer af personer og biler, systematiske ransagninger efter ulovlige våben og intensiv og målrettet efterforskning mod bandemedlemmerne. - Forligspartiernes finanslovaftale om bl.a. meroptag på Politiskolen og etablering af særlige bandeenheder.
Folketinget opfordrer til, at regeringen fastholder den intensiverede indsats for at sætte en stopper for bandekonflikten og bekæmpe bande- og rockerkriminalitet, herunder ved at styrke indsatsen for at bryde fødekæden til banderne.«